કોર્પોરેશનના ઉચ્ચ અધિકારીઓ, ઉચ્ચ પદાધિકારીઓ બધા જ ઊંઘતા ઝડપાય છે. કોર્પોરેશને તો આ રોગચાળા સામે રીતસરના હાથ ઉંચા કરીને હવે આયુર્વેદિક ઉકાળાનું શરણું લીધું છે. મેયર, ડેપ્યુટી મેયર, સ્ટેન્ડિંગ ચેરમેન, વિવિધ કમિટીઓના ચેરમેન અને ધારાસભ્યો જે તે આયુર્વેદિક ઉકાળનાં વિતરણનાં કેન્દ્રમાં ઉપસ્થિત રહીને નાગરિકોને સ્વહસ્તે ઉકાળો પીવડાવી રહ્યા છે અને હેલ્થ વિભાગ હાસ્યાસ્પદ રીતે જે તે કેન્દ્રના ઉકાળાના લાભાર્થીઓની સંખ્યા દર્શાવતી અખબારી યાદીમાં રોજેરોજ પ્રસિદ્ધ કરી રહ્યું છે. આના બદલે ડેન્ગ્યુ-મેલેરિયા કે ચિકનગુનિયાના કેસની સાચી સંખ્યાની યાદી રોજે રોજ પ્રસિદ્ધ કરીને તે દિશામાં ગણતરીપૂર્વકનાં ડગલાં ભર્યંા હોત તો આજે અમદાવાદીઓ આટલી હદે ભયભીત થયા ન હોત. ડેન્ગ્યુ-મેલેરિયાના કેસની આંકડા જાણવા હેલ્થ િવભાગના ઈન્ચાર્જ ડો. ભાવિન સોલંકીનો ફોન પર સંપર્ક કરવાનો પ્રયત્ન કરતા તેઓ ફોન ઉપાડવાની તસદી લેતાં નથી.